Norsk klimanettverk

Norsk klimanettverk er en norsk miljøorganisasjon som ble stiftet i 1. januar 2010. Norsk klimanettverk er medlem av Klimavalgalliansen.


== Formål ==
Alliansebygging og aktivitet for en rask overgang til nullutslipps- og fornybarsamfunnet.
Følgende krav fremmes gjennom mangfoldig og tverrpolitisk samarbeid:

En bindende handlingsplan for reduksjon av innenlands klimagass­utslipp i tråd med vitenskapens anbefalinger.
En politikk for gradvis utfasing av fossile energikilder.
En ambisiøs satsning på forskning, tverrfaglig samarbeid, ny fornybar kraft og klimavennlig teknologi som sikrer grunnlaget for innovasjon og sysselsetting.


== Organisering ==
Norsk klimanettverk er en åpen invitasjon til alle som vil gi klimakamp et ekstra løft. 
Alle som gjør en innsats, stor eller liten, er en del av nettverket og kan stemme på årsmøtet. Noen har vært med i flere år og bidratt på flere prosjekter, andre er innom av og til eller bidrar med konkrete oppgaver når det trengs. Det utgjør et nettverk av engasjerte mennesker og støttespillere. De samarbeider med forskningsmiljøer, organisasjoner og kulturlivet for å gjennomføre tiltak som kan gi en bedre forståelse av at klima rammer lokalt og globalt. NKN har generalsekretær som leder. Styret består av styreleder, fire styremedlemmer og to varamedlemmer.


== Klimafestivalen § 112 ==
Norsk klimanettverk instituerte Klimafestivalen §112 i 2014, og den har siden vært et årlig hovedprosjekt. Festivalen foregår i januar med arrangementer i ca 30 ulike byer og tettsteder i hele landet. De fleste miljøorganisasjoner deltar med egne arrangementer under Klimafestivalen § 112. Festivalen baserer seg på frivillighet og mange institusjoner, bibliotek, teatre, kunstnere og enkelt personer deltar med egne arrangementer. Klimafestivalen § 112 var en del av åpningen av Europeisk miljøhovedstad i Oslo 2019. Norsk Klimanettverk tar i bruk kultur, teknologi og kunst for bærekraft. Men viktigst er alle ildsjelene. I 2017 ble Norsk klimanettverk nominert til Storebrands bærekraftspris Årets håndtrykk.


==== Norges vakreste grunnlovsparagraf § 112 ====
«Enhver har rett til et miljø som sikrer helsen, og til en natur der produksjonsevne og mangfold bevares. Naturens ressurser skal disponeres ut fra en langsiktig og allsidig betraktning som ivaretar denne rett også for etterslekten. Borgerne har rett til kunnskap om naturmiljøets tilstand og om virkningene av planlagte og iverksatte inngrep i naturen, slik at de kan ivareta den rett de har etter foregående ledd. Statens myndigheter skal iverksette tiltak som gjennomfører disse grunnsetninger.»


== Klimavalgalliansen - Hev Stemmen! ==
Som medlem i Klimavalgalliansen deltar NKN med arrangementer rundt stortings- og fylkesting/kommunevalg. 
I 2013 var storsatsingen "HEV STEMMEN!  Klima - ditt valg ! " markant. Hev stemmen gikk som en oppfordring til alle om å sette klima på agendaen ved Stortingsvalg: Hev stemmen og la den bli hørt, av familie og venner, folkevalgte og velgere, på sosiale medier og i den offentlige debatt. La klima for alvor gjøre sitt inntog i norsk politikk.


== Ditt 2062 - filmkonkurranse ==
Formålet med filmkonkurransen «Ditt 2062» var å sette klimaspørsmålet på den politiske dagsordenen. Ditt 2062 deltok i Amandus – Lillehammer Internasjonale Studentfilmfestival offisielle manuskonkurranse i 2012 og ble finansiert gjennom en gave fra Sparebankstiftelsen DnB NOR og støttet av Klimaløftet.


== Referanser ==


== Eksterne lenker ==
Offisielt nettsted 
Klimafestivalen§112
Ditt 2062